Si Chopra nagluwas sa apat sa saiyang pinakamatriyumpong pelikula - an action thriller na Don 2 (2011), an aksyon na Agneepath (2012), an romantikong komedya-drama na Barfi! (2012) asin an science fiction film na Krrish 3 (2013), na anas kabali sa mga pelikulang igwang pinakahalangkaw na ganar sa kanya-kanyang mga taon. An saiyang pagganap sa sarong autistic na babae sa Barfi! nakakua nin mahiwas na pagmidbid asin nanggana sa saiyang kadakol na nominasyon. Kan 2014, ginampanan niya an sarong eponymous boxer sa biograpical sports drama na Mary Kom kun sain nakua niya an pirang gawad asin nominasyon na Best Actress. Poon 2015 hanggan 2018, siya nagluwas bilang si Alex Parrish sa seryeng drama thriller kan ABC na Quantico, na nagin kainot-inoting serye sa telebisyon sa Amerika na pinaginotan nin sarong babaeng Asyano. Siring man kan 2015, si Chopra ginampanan sarong papel kaiba sa ensemble cast sa comedy-drama na Dil Dhadakne Do asin nanggana sa Filmfare Award para sa Best Supporting Actress para sa pagganap ki Kashibai sa epikong dramang pangkasaysayan na Bajirao Mastani, saro sa igwang pinakahalangkaw na ganar sa mga pelikulang Indian sa gabos na panahon. Kan 2016, ginibo ni Chopra an comedy-drama nin Marathi na Ventilator, sarong matriyumpong pelikula asin tinawan nin positibong tuyaw. Dati nang ginampanan ni Chopra an mga minor na papel sa mga pelikulang komedya sa Hollywood siring kan Baywatch (2017) asin Isn't It Romantic? (2019). Pagkatapos kan mga ini, nag-ako siya nin paghanga sa mga kritiko para sa saiyang pagganap bilang sarong istriktong ina sa dulang talambuhay na The Sky Is Pink (2019), sarong pelikulang saiya man na pinag-produsir.